als_Latn dik_Latn sag_Latn
Ky program studimi zgjat 1.5 vite akademike (90 ECTS) dhe ka për qëllim përgatitjen me cilësi të lartë të mësuesve të gjuhës angleze. Studentët ndjekin kurse në lidhje me pedagogjinë, zhvillimin njerëzor, metodologjinë angleze si dhe një praktikë mësimore në fund të tij. Studentët gjithashtu do të njihen me mjetet për të vlerësuar kërkimet mbi praktikat në klasë. Programi është i hapur për të gjithë kandidatët me një diplomë bachelor në gjuhë dhe letërsi angleze, përkthim dhe interpretim në anglisht, studime britanike dhe studime amerikane. Mundësitë e karrierës përfshijnë: mësimdhënie në ciklin fillor dhe të mesëm në institucione të ndryshme publike dhe private, duke i mësuar nxënësit e rinj ose të rriturit nëpërmjet programeve dhe kurseve të ndryshme të gjuhës.
Kohëzgjatja e studimeve
Master Profesional në Mësuesi: Gjuhë Angleze për Shkollat e Mesme përbëhet nga 1.5 vite akademike të ndara në 3 semestra.
Numri i Krediteve (Sistemi Evropian i Transferimit të Krediteve)
Master Profesional në Mësuesi: Gjuhë Angleze për Shkollat e Mesme përbëhet nga 90 ECTS, 1 ECTS=25 ORË
Titulli i Diplomës
Në përfundim të programit , studentëve u jepet Diplomë Master - Master Profesional në Mësuesi: Gjuhë Angleze për Shkollat e Mesme
Mundësitë e Punësimit
Të diplomuarit e programit Master Profesional në Mësuesi: Gjuhë Angleze për Shkollat e Mesme mund të kryejnë detyrat e mëposhtme:
- Mësues të Gjuhës Angleze në shkolla publike dhe/ose private
- Përkthyes në administratën publike dhe/ose organizata vendase dhe/ose ndërkombëtare
- Ndërmjetësues komunikimi në kompani publike e private që ushtrojnë veprimtari ekonomike e tregtare me palë anglishtfolëse
- Përkthyes dhe/ose redaktues në media
- Komunikues ndërkulturor në fushën e turizmit
- Specialist i marrëdhënieve ndërkulturore në organizata qeveritare dhe/ose OJF të ndryshme
- Mediator i marrëdhënieve midis vendit tonë dhe vendeve të huaja në institucione publike dhe/ose private
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn